  Анжелика Тихонова корреспондент Удмуртиысь биатлонистка Ульяна Кайшева Дуннелэн кубокез понна нюръяськонлэн нырысетӥ люкетаз мыноз. Со сярысь 18-тӥ шуркынмонэ Россиысь биатлонистъёслэн огазеяськонзылэн пресс-службаез ивортӥз. Ӵошатсконъёс Финляндиысь Контиолахтиын 28-тӥ шуркынмонэ кутскозы Ульяна Кайшева Тюменьын контрольной ӵошатсконъёсын ассэ умой возьматӥз. Спринтын нырысетӥ луиз, масс-стартын - ньылетӥ. Улосчимы сяна, нылкышноослэн люкам командаязы Светлана Миронова, Лариса Куклина, Евгения Павлова, Ирина Казакевич, Тамара Воронина но Анастасия Гореева шедизы. Воргоронъёслэн командаязы Александр Логинов, Матвей Елисеев, Евгений Гараничев, Антон Бабиков, Эдуард Латыпов, Пётр Пащенко, Семён Сучилов сюризы.  Тегъёс: Спорт Ижкар Биатлон Удмуртия УльянаКайшева  